Content translation/Community Consultation June 2016/Announcement draft/he

Content Translation הוא כלי ליצירת ערכים שעובד מאז ינואר 2015. תרגום תוכן עוזר למשתמשים לתרגם ערכים קיימים מוויקיפדיה אחת לוויקיפדיה בשפות אחרות שבהן הערך אינו קיים. עורכים משתמשים בו כדי ליצור ערכים רבים חדשים, והוא מגדיל את ההשתתפות של משתמשים חדשים, ומרענן את רמת ההשתתפות בוויקיפדיות בשפות מסוימות. 88000 ערכים חדשים עם תוכן עשיר תורגמו באמצעות הכלי הזה. תרגום תוכן היא אפשרות בטא. אנחנו מתכוננים להפוך אותה לזמינה למספר גדול יותר של משתמשים באמצעות הוצאתה ממצב "בטא" בוויקיפדיות אחדות. הכַנו רשימה מוקדמת עם השפות הבאות: ערבית, קטלאנית, סינית, עברית, אינדונזית, יפנית, נורווגית (בוקמול), פרסית, פורטוגלית, פנג'בית, ראוסית, ספרדית, טורקית ואוקראינית. הקבוצה הזאת נבחרה לפי מגוון של גודל, משפחות לשוניות, ותבניות שימוש בתרגום תוכן.

בהתאם להתייעצות קודמת עם עורכי הוויקיפדיה הקטלאנית, שהיו המאמצים הראשונים של הכלי הזה, הצוות שמפתח את תרגום תוכן הכין רשימה מוקדמת של דרישות שצריכות להתקיים לפני שהכלי הזה יוצא ממצב בטא. כדי להתמקד באפשרויות ובדאגות החשובות ביותר למשתמשי תרגום תוכן, אנחנו רוצים לקבל מכם יותר משוב. אנחנו עורכים את ההתייעצות הזאת מ־8 ביוני עד 22 ביוני במזנון הזה.

ככל שהעבודה על הכלי מתקדמת, אנחנו מעוניינים במיוחד להבין טוב יותר את הבעיות שהופכות את תרגום תוכן לבלתי־שמיש ומוסיפות עוד עומס לעורכים. אנא ספרו לנו עוד על כך כאן. בזמן השיחות, ייתכן שנפנה אתכם לבעיות מדווחות בפבריקטור כדי שתוכלו לעקוב אחרי מצב העבודה עליהן. בשביל בעיות חדשות אנחנו ממשיכים ליצור בפבריקטור משימות חדשות כדי לעזור לצוות הפיתוח לעקוב אחרי הפרטים. אחרי 22 ביוני אנחנו נעבור על כל המשוב ונפרסם סיכום ותכנית מעודכנת להוצאת תרגום תוכן ממצב בטא.

תודה על תמיכתכם בתרגום תוכן. אנחנו מצפים לשמוע מכם!

(תורגם על־ידי אמיר א׳ אהרוני.)